|  |  |
| --- | --- |
| BOSNA I HERCEGOVINA  FEDERACIJA BOSNE I HERCEGOVINE  TUZLANSKI KANTON  OPĆINA DOBOJ ISTOK  -----------------------------------------------------------------------------------------------------------------------------------------------------------------  SLUŽBA CIVILNE ZAŠTITE | BOSNIA AND HERZEGOVINA  FEDERATION OF BOSNIA AND HERZEGOVINA  TUZLA CANTON  MUNICIPALITY OF DOBOJ ISTOK  ----------------------------------------------------------------------------------------------------------------------------------------------------------------------------------------  CIVIL AFFAIR DEPARTMENT |

logoopcine

**INFORMACIJA O ANALIZI TLA SA POPLAVNIH PODRUČJA**

Obavještavamo Vas da je stručna ekipa Federalnog zavoda za agropedologiju, u skladu sa sporazumom o sradanji sa Civilnom Zaštitom, izvršila obilazak terena dana 20.05.2019 godine i uzela uzorak tla sa poljoprivrednog zemljišta radi ispitivanja kontaminiranosti organskim i neorganskim polutantima kao i osnovnih parametara kontrole plodnosti tla (aktivna i supstitucijska pH vrijednost, sadržaj CaCO3 i sadržaj humusa).

Granične vrijednosti teških metala i organskih polutanata su određene u skladu sa Zakonom o poljoprivrednom zemljištu („Službene novine Federacije BiH“ broj 52/09) i Pravilnikom o utvrđivanju dozvoljenih količina štetnih i opasnih materija u zemljištu i metode njihovog ispitivanja („Službene novine Federacije BiH broj 72/09).

Na području općine Doboj Istok, mikrolokalitet Stanić Rijeka-poplavljena poljoprivredna površina, uzet je 1 prosječan uzorak tla (20-25 pojedinačnih uzoraka) sa dubine 0,5 cm.

Istraživanjem su obuhvaćeni slijedeći elementi u ukupnim oblicima: cink (Zn), olovo (Pb), kadmij (Cd), kobalt (Co), bakar (Cu), nikal (Ni), krom (Cr), arsen (As), i živa (Hg). Od organskih polutanata ispitan je sadržaj PAH jedinjenja.

|  |  |
| --- | --- |
| Elementi u tlu | Rezultat  mg/kg |
| Cink (Zn) | 82,83 |
| Olovo (Pb) | 29,97 |
| Kadmij (Cd) | 0,44 |
| Kobalt (Co) | 30,83 |
| Bakar (Cu) | 39,97 |
| **Nikal (Ni)** | **413,00** |
| **Krom (Cr)** | **129,00** |
| Arsen (As) | 7,12 |
| Živa (Hg) | 0,48 |

Na osnovu dobivenih rezltata može se zaključiti da je uzorak tla vrlo alkalan (pH 8,39), karbonatan (15,25 %) i srednje humozan (3,98 %). Sadržaj neorganskih i organskih polutanata je ispod granične vrijednosti gotovo kod svih kontaminanata osim kod ukupnih oblika nikla i kroma.

Prisutnost nikla u ukupnom obliku predstavlja prekograničnu vrijednost te je rađen i biljkama pristupačni oblik ovog elementa gdje se dobila vrijednost od 12,62 mg/kg što predstavlja **srednju vrijednost** pristupačnosti biljkama od ukupnih oblika. Naime, alkalne vrijednosti tla čine da ove vrijednosti ne predstavljaju opasnost, kako za biljni tako i za životinjski svijet i čovjeka.

Prisutnost kroma u ukupnom obliku takođe prestavlja prekograničnu vrijednost dok je vrijednost pristupačnog oblika ovog elementa **niska** i iznosi 0,08 mg/kg i ne predstavlja opasnost kako za biljni tako i životinjski svijet i čovjeka.

Mišljenje stručnog tima Federalnog zavoda za agropedologiju a na osnovu dosadašnjeg monitoringa plavnog područja je da su prekogranične vrijednosti ukupnih oblika nikla i kroma litološkog porijekla a da njihov sadržaj u biljkama pristupačnom jonskom obliku ukazuje da **nema opasnosti da uđu u lanac ishrane (preko biljaka) u toksičnim količinama.**

Datum: 14.06.2019. godine